recursal/SuperWikiNEXT-32B huggingface dataset:
**Ռոմեն Դյուրիս** (ֆր.՝ Romain Duris Romain Duris (օգնություն • ինֆո), մայիսի 28, 1974(1974-05-28)[…], Փարիզ, Փարիզի շրջան), ֆրանսիացի դերասան։

Կենսագրություն
--------------

Ռոմեն Դյուրիսը ծնվել է 1974 թվականի մայիսի 28-ին Փարիզում, ճարտարապետի ընտանիքում։ Ռոմենի քույրը՝ Քերոլայնը, դաշնակահարուհի էր (2005 թվականին նա է գրել «The Beat That My Heart Skipped» ֆիլմի սաունդթրեքը)։

Ռոմենն արվեստ է ուսումնասիրել համալսարանում։ 1994 թվականին նրան փողոցում նկատում է քասթինգի գործակալը, ով նրան հրավիրել է նկարահանվելու «Երիտասարդ սպառնալիք» ֆիլմում։ Ռոմենը նաև նկարահանվել է «Իսպանուհին» և «Գեղեցկուհիները» ֆիլմերում։ Մինչ դերասան դառնալը Ռոմենը զբաղվում էր երգարվեստով, նա եղել է թմբկահար էյսիդ ջազ ոճում «Kingsize» խմբում։ Նա ապրել է Փարիզում իր ընկերուհու՝ Օլիվեր Բոնամի հետ, ով նույնպես դերասանուհի է։ 2009 թվականի մարտի 10-ին ծնվել է նրանց առաջնեկը՝ Լուիջին։ Ռոմեն Դյուրիսին բացահայտեցին ոչ պրոֆեսիոնալ քասթինգի ժամանակ։ Նա առաջին անգամ նկարահանվել է «Freres» և «Olivier Dahan» ֆիլմերում։ Նրա ամենասիրոլի դերասանն էր՝ Թոնի Գատլիֆան, նկարահանվել է նրա «Տարօրինակ օտարականը», «Ինձ բերել է արագիլը» և «Տարագրյալները» ֆիլմերում։

Ծանոթագրություններ
------------------

1. 1 2
2. 1 2  filmportal.de — 2005.
3. 1 2  GeneaStar
4. 1 2  *Deutsche Nationalbibliothek* Record #129978612 // Gemeinsame Normdatei (գերմ.) — 2012—2016.
5. ↑  Acteur français Romain Duris
6. 1 2 3  "FILMDECULTE : Romain Duris". Արխիվացված է the original 2008 թ․ ապրիլի 20-ին. Retrieved 2015 թ․ օգոստոսի 18.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Դանիական ազգային ֆիլմագրություն · Discogs · Filmportal · Internet Movie Database · ԿինոՊոիսկ · MusicBrainz |
|  |
| Բառարաններ և հանրագիտարաններ | Notable Names Database |
|  |
| 

|  Չափորոշչային վերահսկողություն |
| --- |
|  |
| BIBSYS: 5010414 · BNE: XX1498541 · BNF: 14174050v · CONOR: 42590563 · GND: 129978612 · ISNI: 0000000120960365 · LCCN: no2004014552 · NKC: xx0038560 · NLA: 40410403 · NTA: 182864669 · NUKAT: n2009048213 · SUDOC: 078077575 · VIAF: 44509071 · WorldCat VIAF: 44509071 |

 |

 |
**Դիդինոյի թունել** (ռուս.՝ Дидинский тоннель), թունել Ռուսաստանի Դաշնության Սվերդլովսկի մարզի Պերվոուրալսկ քաղաքի կազմում գտնվող Դիդինո ավանի պատվին անվանված Դիդինո երկաթուղային վտավանում։ Թունելի շինարարությունն ավարտվել է 1918 թվականին։ Այն շահագործվել է 77 տարի է, և 1995 թվականին փակվել է, քանի որ ստորերկրյա ջրերի պատճառով աստիճանաբար սկսել է փլուզվել։ Ռուսաստանի քաղաքացիական պատերազմի ժամանակ ունեցել է ռազմավարական նշանակություն. նրանով անցել են Ալեքսանդր Կոլչակի` Սիբիր նահանջող էշելոնները։

Պատմություն
-----------

Դիդինոյի լքված երկաթուղային թունելը գտնվում է Եկատերինբուրգ քաղաքից մոտ 60 կիլոմետր դեպի արևմուտք։ Այն գտնվում է Դիդինո ավանի պատվին անվանված Դիդինո երկաթուղային վտավանի տարածքում։ Այդ ավանում այժմ գրեթե ոչ ոք չի բնակվում, թեև այդ վայրերում նախկինում կյանքը եռացել է։

Սվերդլովսկի երկաթուղու վարչակազմի տեղեկությունների համաձայն` թունելը բացվել է 1918 թվականին։ Քաղաքացիական պատերազմի ժամանակ այն ունեցել է ռազմավարական մեծ նշանակություն. նրանով անցել են Ալեքսանդր Կոլչակի` Սիբիր նահանջող գնացքները, ինչը ծնել է լեգենդներ այդ վայրերում թաքնված անհամար գանձերի մասին, որոնք սպիտակների հրամանատարությունը փորձել է փրկել բոլշևիկների թալանից։

Վերջին գնացքն այս թունելով անցել է 1995 թվականի դեկտեմբերին. այդ ժամանակ թունելն արդեն զգալիորեն խարխլված էր։ Այն ողողվում էր ստորերկրյա ջրերով, շրջագայող ուղեզննիչները ստիպված էին մշտապես մաքրել սառույցը ռելսերից, իսկ թունելով երթևեկության արագությունը սահմանափակվել էր մինչև 10 կմ/ժ։ Փակումից անմիջապես հետո ռելսերն ապամոնտաժվել են։ Որոշ տեղերում պահպանվել են միայն էլեկտրիֆիկացիայի սյուները։

Այս հուշարձանի հետագա ճակատագիրն անհայտ է։ Այժմ այն դարձել է ուրբանթրիփի (ճանապարհորդություն լքված վայրեր) և էքստրեմալ զբոսաշրջության սիրահարների հաճախելու վայր։

Տվյալներ
--------

Թունելի երկարությունը 1123,7 մետր է, լայնությունը`4,65 մ, իսկ բարձրությունը` 6,1 մ։ Ջրահեռացման վերին և ստորին թունելներն անցնում են թունելի ամբողջ երկայնքով և, չհաստատված տեղեկությունների համաձայն, կառուցվել են թունելի հետ միաժամանակ։ Թունելի կենտրոնում կա նաև օդափոխման հորան, որը ելք ունի դեպի երկրի մակերես։ Նրա խորությունն ավելի քան 50 մ է։

Ճարտարապետություն
-----------------

Մուտքի պորտալները զարդարված են հրակնատներ և ատամնիկներ ունեցող ամրոցային աշտարակների տեսքով։ Այս ամենը կառուցվել է ձեռքով, գրեթե առանց սարքավորումների օգտագործման։

Ծանոթագրություններ
------------------

1. ↑  "Дидинский тоннель - достопримечательность Среднего Урала | Новости России и Мира". Արխիվացված է the original 2018 թ․ հունվարի 31-ին. Retrieved 2018 թ․ հունիսի 5. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3 4 5 6 7  "Дидинский тоннель". Retrieved 2018 Հունիս 5.
**Դավիթ (Դաթո) Մաղրաձե** (վրաց.՝ დავით [დათო] მაღრაძე, հունիսի 28, 1962(1962-06-28), Թբիլիսի, Վրացական ԽՍՀ, ԽՍՀՄ), վրացի գրող և քաղաքական գործիչ։ Վրաստանի ներկայիս ազգային հիմնի հեղինակը (2004)։

Կենսագրություն
--------------

Դավիթ Մաղրաձեն ծնվել է 1962 թվականի հունիսի 28-ին Թբիլիսիում, գրող ու գրականագետ Էլգուջա Մաղրաձեի ընտանիքում։ Զբաղվել է բանասիրությամբ, դասավանդել է Թբիլիսիի պետական համալսարանում։ Իր առաջին ստեղծագործությունները Դավիթ Մաղրաձեն տպագրել է 1980-ական թվականներին։ Մի քանի տարի խմբագրել է վրացական «Ցիսկարի» գրական ամսագիրը։

Էդուարդ Շևարդնաձեի կառավարության տարիներին՝ 1992-1995 թվականներին, Դավիթ Մաղրաձեն եղել է մշակույթի նախարար։ 1999 թվականին ընտրվել է Վրաստանի խորհրդարանի պատգամավոր, սակայն 2001 թվականին Մաղրաձեն անցել է ընդդիմության շարքերը՝ սատարելով Էդուարդ Շևարդնաձեին և մասնակցելով 2003 թվականի Վարդերի հեղափոխությանը, ինչի պատճառով ստիպված է եղել թողնել պաշտոնը։ 2009 թվականին նա կրկին եղել է ընդդիմության հետ և նշանակալի դեր է խաղացել 2009 թվականի ցույցերի կազմակերպման գործում, որոնք պահանջում էին նախագահ Միխայիլ Սաակաշվիլիի հրաժարականը։

1997 թվականին Դավիթ Մաղրաձեն դարձել է վրացական ՊԵՆ-ակումբի նախագահ։ Նա պարգևատրվել է վրացական ու միջազգային մի շարք գրական մրցանակներով։ Դավիթ Մաղրաձեի բանաստեղծությունները թարգմանվել են անգլերեն, գերմաներեն, իտալերեն, ռուսերեն ու հայերեն։

Ծանոթագրություններ
------------------

1. ↑  "Rally Demands Shevardnadze's Resignation". Արխիվացված է the original 2015 թ․ սեպտեմբերի 23-ին. Retrieved 2015 թ․ հոկտեմբերի 9. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Opposition demonstration in Georgia requires President to retire within 24 hours(չաշխատող հղում)
. // Trend News. — April 9, 2009

Արտաքին հղումներ
----------------

* David Maghradze. Parliament of Georgia (1999).

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | MusicBrainz |
|  |
| Չափորոշչային վերահսկողություն | GND: 131406515, 1154537382 · ISNI: 0000000020703759, 0000000052255399 · LCCN: no2013088032, no00022967 · VIAF: 4310161938101339870004, 6932529, 9706152140013011100007 · WorldCat VIAF: 4310161938101339870004, 6932529, 9706152140013011100007 |

 |
**Ռոբերտ ՄակՔի** (անգլ.՝ Robert McKee, հունվարի 30, 1941(1941-01-30), Դետրոյթ, Միչիգան, ԱՄՆ), ամերիկացի սցենարիստ, կինոսցենարներ գրելու արվեստի տեսաբան։ Հայտնիություն է ձեռք բերել «Story» գիրքը գրելուց հետո, որը հոլիվուդյան շատ սցենարիստների ուղեցույցն է։

ՄակՔին հանդիսանում է սցենարական արվեստի ամենահայտնի ուսուցիչներից մեկը։ Հայտնի գրողներ և դերասաններ, ինչպիսիք են՝ Ջեֆրի Ռաշը, Պոլ Հագիսը, Ակիվա Գոլդսմանը, Ջոան Ռիվրզը,Դեյվիդ Բոուին, Քըրք Դուգլասը, Ջոն Քլիզը և շատ շատերը մասնակցել են նրա սեմինարներին։

Կենսագրություն
--------------

### Վաղ կյանք և կարիերայի սկիզբ

Ծնվել է 1941 թվականի հունվարի 30-ին։ Իր թատերական կարիերան սկսել է 9 տարեկանից՝ «Martin the Shoemaker» թատրոնում գլխավոր դերեր կատարելով։ Ծննդավայրում անցկացվող թատերական ներկայացումներում հիմնականում պատանիների դերեր էր կերտում։ Ավարտել է Միչիգանի համալսարանի անգլիական գրականության ֆակուլտետը՝ բակալավրի կոչումով։ Ուսանելու տարիներին ավելի քան երեսուն ներկայացումների ռեժիսոր է եղել։

### «Story» սեմինարների մեկնարկ

1983 թվականին ՄակՔին ընդունվել է Հարավային Կալիֆոռնիայի համալսարանի կինոյի և հեռուստատեսության ֆակուլտետ, որտեղ սկսել է առաջարկել իր հայտնի սեմինարը՝ «Story»-ն։ Մեկ տարի անց ակտիվորեն սկսվեց տարածվել դասընթացի ծրագիրը, որը մեծ աղմուկ բարձրացրեց ողջ աշխարհում։

1984 թվականից աշխարհի տարբեր երկրներից ավելի քան 50,000 ուսանողներ են մասնակցել նրա սեմինարներին։

Ծանոթագրություններ
------------------

1. ↑  "Story Seminar".`{{cite web}}`: CS1 սպաս․ url-status (link)
2. ↑  "Screenwriting guru". Արխիվացված է the original 2012 թ․ ապրիլի 7-ին. Retrieved 2012 թ․ նոյեմբերի 13.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AllMovie · AlloCiné · Filmportal · Internet Movie Database · ԿինոՊոիսկ · MusicBrainz |
|  |
| 

|  Չափորոշչային վերահսկողություն |
| --- |
|  |
| BIBSYS: 99012042 · BNE: XX1623577 · BNF: 14408434r · CiNii: DA17080376 · GND: 174076002 · ISNI: 0000000080164750 · LCCN: n97068610 · NDL: 001263543 · NKC: xx0092508 · NTA: 229526411 · NUKAT: n2013004649 · SUDOC: 061116939 · VIAF: 85917800 · WorldCat VIAF: 85917800 |

 |

 |
**Ռիդեր** (նորվ.՝ Ridder), նորվեգական առանց անցքերի կիսակոշտ պանիր, ունի դեղնամոխրագույն երանգ, բնութագրվում է անուշաբույր, գրգռիչ, բավականին սուր համով։ Պատրաստվում է կովի պաստերիզացված կաթից Brevibacterium linens մշակման կիրառմամբ։ Պանիրն արտադրվում է նարնջագույն մեղրամոմով կամ առանց մոմի վակուումային փաթեթավորմամբ։ Պանրի չկտրված գլուխն ունի ավելի սուր համ։

Բաղադրություն
-------------

Պանրի բաղադրության մեջ մտնում են կովի կաթ և հատուկ բակտերիաներ, ինչպես նաև թթվասեր, աղ, շրդանային մակարդ (կովի), նիտրատ (E251), սննդային ներկանյութ (Е160b)։

Պանրի 100 գրամն ունի 422 կկալ կալորիականություն և պարունակում է 20 գ սպիտակուց, 38 գ ճարպ, 0 գ ածխաջրեր, 580 մգ կալցիում, 430 մգ ֆոսֆոր, 3.2 մգ ցինկ, 240 մգ վիտամին A: Միջին խոնավությունը՝ 39 %, նվազագույն յուղայնությունը՝ 60 %, աղը՝ միջինը 1.5 %։

Պատմություն
-----------

Ռիդերը մշակվել է Նորվեգիայում 1960-ական թվականների կեսերին և արտադրվում է Արևմտյան Նորվեգիայի խութածոցերից մեկի ոչ մեծ կաթնագործարանում։ Շուկա թողարկվել է 1969 թվականին։ «Ռիդերը» նորվեգերենից թարգմանաբար նշանակում է «ասպետ», և այդ անվանում է վերաբերում է նրա յուրահատուկ ուժեղ բուրմունքին։ Պանիրն ամբողջությամբ նորվեգական է, որի մասին վկայում է նաև անունը։ Պանրի տեսակակիցներից են ֆրանսիականը և *Port Salut*-ը։

Ռիդերը տարածված է և՛ Նորվեգիայում, և՛ բազմաթիվ եվրոպական երկրներում ու Ճապոնիայում։ «Ridder™»-ը համարվում է պաշտպանված ապրանքանիշ, սեփականատերը նորվեգական ֆերմերների TINE միավորումն է։

Կիրառում
--------

Ռիդերը հարմար է սենդվիչների համար, նաև հետճաշյա սուր, մրգերով կամ առանց դրանց, ակրատի (թեթև ուտեստ) համար։ Պանիրը փափուկ է, հեշտ է կտրվում։

Տես նաև
-------

* Saint Pauline (պանիր)
* Port Salut (պանիր)

Ծանոթագրություններ
------------------

1. 1 2 3 4  "Արխիվացված պատճենը". Արխիվացված է the original 2011 թ․ հուլիսի 10-ին. Retrieved 2016 թ․ նոյեմբերի 14.
2. ↑  "Արխիվացված պատճենը". Արխիվացված է the original 2011 թ․ հուլիսի 10-ին. Retrieved 2016 թ․ նոյեմբերի 14.
3. 1 2  "Jarlsberg.com | Ridder". Արխիվացված է the original 2010 թ․ մարտի 2-ին. Retrieved 2016 թ․ նոյեմբերի 14.
**Դիլիջանի պետական թատրոն**, սկզբնավորվել է 1881 թվականին, Սրապիոն Հեքիմյանի «Սամվել» պիեսի բեմադրությամբ։ 20-րդ դարի սկզբից տեղի խմբերի հետ հանդես են եկել Վարդան Միրզոյանը, Անդրանիկը, Ազնիվ Հրաչյան և ուրիշներ։

1910-ական թվականներին գործել է Թատերասերների ընկերությունը։

Հայաստանում խորհրդային իշխանության հաստատման առաջին օրերից թատերասերների խումբը Հասմիկի ղեկավարությամբ բեմադրել է Գաբրիել Սունդուկյանի «Պեպո» և այլ ներկայացումներ։ 1926-1927 թվականներին տեղի թատերական կյանքի զարգացմանը նպաստել է Ա․ Գուլակյանը, Վաղարշակ Նորենցը՝ «Կապույտ բլուզ» թատերախմբի ուժերով տալով մի շարք ագիտացիոն բնույթի բեմադրություններ։

1932 թվականին Յանովսկու «Ցասում» ներկայացումով բացվել է Դիլիջանի 26 կոմիսարների անվան պետական թատրոնը, խաղացանկում՝ Դերենիկ Դեմիրճյանի «Քաջ Նազար», Հակոբ Պարոնյանի «Պաղտասար աղբար» և այլն։ 1934-1948 թվականներին գործել է կոլխոզ-սովխոզային թատրոնի իրավունքներով։

Բեմադրություններ
----------------

Բեմադրություններից են՝ Վաղարշ Վաղարշյանի «Օղակում», Լյուդվիգ Միքայելյանի «Գոշ», Նաիրի Զարյանի «Աղբյուրի մոտ», Շիրվանզադեի «Պատվի համար», Ա․ Օստրովսկու «Անմեղ մեղավորներ»։ Դիլիջանի թատրոնի գործունեությանը նպաստել են ռեժիսորներ Աշ-Մաթը, Բ․ Շաքարյանը, Ց․ Սողոմոնյանը, Հովհաննես Կարապետյանը, Արշակ Կայծունին, նկարիչներ Ռ․ Նալբանդյանը, Հովհաննես Շարամբեյանը, դերասան-դերասանուհիներ Մ․ Գալոյանը, Ս․ Ղազարյանը, Գ․ Դավթյանը, Ժան Էլոյանը, Նվարդ Աբալյանը, Գրիգոր Յաղջյանը, Լ․ Ալվարյանը և ուրիշներ։

1949 թվականին Դիլիջանի պետական թատրոնը գործել է որպես մշակույթի տան թատերախումբ, 1959 թվականից՝ Հասմիկի անվան ժողովրդական թատրոն։

Ծանոթագրություններ
------------------

1. ↑  "ԹԱՏՐՈՆԸ ԴԻԼԻՋԱՆՈՒՄ | Պատմամշակութային արգելոց-թանգարանների և պատմական միջավայրի պահպանության ծառայության". *hushardzan.am*. Արխիվացված է the original 2017 թ․ մարտի 13-ին. Retrieved 2016 թ․ հոկտեմբերի 21.
2. ↑  ՀՀ խմբ․ հանձնաժողով՝ Կ․ Ս․ Խուդավերդյան (գլխ․ խմբ) և ուրիշ, Հայկական համառոտ հանրագիտարան, հ. 2 (ՀՀ գլխ․ խմբ․), Երևան, «Հայկական հանրագիտարանի գլխավոր խմբագրություն», 1995, էջ 46 — 768 էջ. — 10000 հատ, ISBN 5-89700-003-5։
**Դիկ**, երկարամազ կոլլի ցեղատեսակի շուն, Խորհրդային Միության բանակի կազմում Երկրորդ համաշխարհային պատերազմի մասնակից։ Դիկը մասնակցել է Լենինգրադի, Ստալինգրադի, Լիսիչանսկի և Պրահայի ականազերծմանը։ Նրա գլխավոր սխրանքը կատարել է Պավլովսկում։ Ընդհանուր առմամբ շունը կարողացել է հայտնաբերել հակառակորդի տեղադրած ավելի քան 12 000 ական։

Լենինգրադի ճակատի ինժեներական զորքերի ղեկավար Բ.Վ.Բիչևսկին, Պ.Ա.Զավոդչիկովը, Բ.Ս.Ռյաբինինն իրենց գրքերում շանը մեկ անգամ չէ, որ հիշատակել են։

Կենսագրություն
--------------

1941 թվականի օգոստոսին Դիկին տերերը հանձնել են բանակին։ Դիկի խորհրդականներն էին սերժանտ Կիրիլովը և սերժանտ Պ.Ա. Բարաբանշիկովը։ Դիկը վերապատրաստվել է կապի, սանիտարական տեխնիկայի ոլորտում։ 1943 թվականին շունը մեկ ամսում հասկացել է ականների որոնման ծառայությունը։ Նա դարձել է գլխավորը մինչև պատերազմի ավարտը, իսկ հետո՝ մինչև 1948 թվականը։ Լուգայում, քաղաքի գլխավոր փողոցում՝ այրված տան նկուղում, Դիկը գտել է 2 տոննա կշռող լիցք՝ տեղադրված որպես հետաձգված գործողության ական։ Շունն օգնել է փրկել Լենինգրադի մոտ գտնվող Պավլովսկի պալատը՝ պայթյունից մեկ ժամ առաջ հիմքում ժամացույցի մեխանիզմի ական գտնելով։ Ամենահայտնի շներից մեկն է։ Դիկը մահացել է ծերությունից, մինչև կյանքի վերջ մնացել է զորամասում և զինվորական պատիվներով հուղարկավորվել Պավլովսկում։

Տես նաև
-------

* Ջուլբարս, ականների հայտնաբերման ծառայության շուն, Երկրորդ համաշխարհային պատերազմի մասնակից։

Ծանոթագրություններ
------------------

1. ↑  Колли Дик-миноискатель
2. ↑  "Самые известные собаки в истории". Новые известия. 2005 թ․ դեկտեմբերի 29. Արխիվացված է the original 2014 թ․ մայիսի 12-ին. Retrieved 2014 թ․ մայիսի 9. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* *Лужков Ф. М.* Минорозыскные собаки на фронтах Великой Отечественной войны // Клуб служебного собаководства: Сборник. — М.: ДОСААФ, 1982. — С. 8—18.(ռուս.)
**Ռիո Մոլ**, առևտրի և զվարճանքի կենտրոն Երևանի Արաբկիր վարչական շրջանում՝ Վահրամ Փափազյան և Հրաչյա Քոչար փողոցների անկյունում։ Կենտրոնի ընդգրկման գոտում բնակվում է ավելի քան 600 հազ. մարդ:[*փա՞ստ*]

Պատմություն
-----------

Ռիո առևտրի և զվարճանքի կենտրոնը բացվել է 2017 թվականի նոյեմբերի 13-ին։ Ռիո առեւտրի եւ զվարճանքի կենտրոնը գտնվում է Երևան քաղաքի Արաբկիր վարչական շրջանում։ Կենտրոնի ընդհանուր մակերեսը 24000 մ² է, իսկ առևտրային տարածքը 16500 մ²։ Այն Հայաստանում բացված չորրորդ առևտրի և զվարճանքի կենտրոնն է։ Այցելուների համար նախատեսված է վերգետնյա ավտոկայանատեղի 250 ավտոմեքենայի տեղով։ Այստեղ են տեղակայված մթերային սուպերմարկետ, կինոթատրոն, «Էկզոտարիում», «Խաղերի Լաբարատորիա», ֆուդքորթի գոտի, միջազգային, ռուսական և տեղական խանութներ և այլն։

«Զուլանդիա» էկզոտարիում
-----------------------

«Զուլանդիա» Էկզոտարիումում ներկայացված են ավելի քան 30 տեսակ էկզոտիկ կենդանիներ` կապիկներ, կոկորդիլոսներ, թութակներ, գաճաճ կենգուրուներ, իգուանաներ, օձեր, սարդեր, կարիճներ, ֆենեկ աղվեսներ և այլն։

Պատկերասրահ
-----------

* Ռիո Մոլի շենքըՌիո Մոլի շենքը
* Ռիո Մոլի շենքըՌիո Մոլի շենքը
* Ռիո Մոլի ներքին հարդարանքներՌիո Մոլի ներքին հարդարանքներ
* «Զուլանդիա» էկզոտարիում«Զուլանդիա» էկզոտարիում
* Ռիո Մոլի ներքին հարդարանքներՌիո Մոլի ներքին հարդարանքներ

Ծանոթագրություններ
------------------

1. ↑  "Սամվել Կարապետյանի նոր մոլը կբացվի սեպտեմբերին. այն զիջում է Սամվել Ալեքսանյանի Մեգա մոլին". *Հայկական ժամանակ*. Retrieved 2018 թ․ հունիսի 22.
2. ↑  "Երևանում բացվեց «ՌԻՈ» առևտրային զվարճանքի կենտրոնը". *Երկիր Մեդիա* (in ռուսերեն). Արխիվացված է the original 2018 թ․ հունիսի 11-ին. Retrieved 2018 թ․ հունիսի 9.
3. ↑  "Ташир". *www.tashir.ru*. Retrieved 2018 թ․ հունիսի 9.

Տես նաև
-------

* Դալմա Գարդեն Մոլ
* Երևան Մոլ
**Դիլշոդ Սաիդժոնովի Վասիև** (տաջ.՝ Дилшод Саидҷонович Восиев, փետրվարի 12, 1988(1988-02-12), Դուշանբե, Տաջիկական ԽՍՀ, ԽՍՀՄ), տաջիկ ֆուտբոլիստ, կիսապաշտպան և «ԲԿՄԱ-Պամիր» ակումբի ավագ։ Հանդես է եկել Տաջիկստանի ազգային հավաքականում։

Կարիերա
-------

Դիլշոդ Վասիլևը իր պրոֆեսիոնալ կարիերան սկսել է 2006 թվականից Դուշանբեի «Խիմա» թիմի կազմում։ Երբ Վասիևը խաղացել է «Խիմա» թիմի կազմում, ֆուտբոլիստով հետաքրքրվել է հայկական «Միկա» ֆուտբոլային ակումբը, և շուտով՝ 2008 թվականին, նա պայմանագիր է կնքել երևանյան թիմի հետ և տեղափոխվել Հայաստան։

Երևանի «Միկայի» կազմում Վասիևը մասնակցել է Հայաստանի առաջնության տասնյոթ հանդիպման և դարձել երկու գոլի հեղինակ։ 2008 թվականի աշնանը Վասիևը խզել է պայմանագիրը հայկական թիմի հետ և վերադարձել Տաջիկստան, որտեղ առաջնության վերջին տուրերում Դուշանբեի «Էներգետիկի» կազմում դարձել է 4 գոլի հեղինակ։

2009 թվականի սկզբին նրան իր շարքերն էր հրավիրել Դուշանբեի նորաստեղծ և բարձր նպատակներ դրած ակումբը՝ «Իստիկլոլը»։ Վասիևը պայմանագիր է կնքել «Իստիկլոլի» հետ և սկսել է հանդես գալ նոր ակումբում։ Շուտով Վասիևը դարձել է «Իստիկլոլի» առաջատար խաղացողը, իսկ ավելի ուշ դարձել է թիմի ավագը, նա զգալի ներդրում է ունեցել թիմի ուժեղացման գործում։ 2008 թվականի վերջից մինչև այսօր Վասիևը «Իստիկլոլի» կազմում մասնակցել է 80 հանդիպման և դարձել 36 գոլի հեղինակ։ Հենց «Իստիկլոլի» կազմում Դիլշոդ Վասիևը դարձել է Տաջիկստանի առաջնության 2012 թվականի լավագույն ռմբարկուն (24 գոլ)։ Հաջորդ տարի նա խփել է 13 գոլ, սակայն 3 գոլ չեղյալ են հայտարարվել («Պանջշերա»-ի դեմ խաղի արդյունքի հետ միասին) և նա ռմբարկուների վեճում զիջել Է իրանցի Հուսեյնի Սուխրոբիին։ 2014 թվականին Վասիևը իր կարիերայի ընթացքում երկրորդ անգամ առաջնության ռմբարկուների առաջատարն է եղել՝ խփելով 15 գոլ։ Վասիևը Դուշանբեի թիմի կազմում Տաջիկստանի չեմպիոն է դարձել նաև 2010, 2011 և 2014 թվականներին։

### Հավաքականի կազմում

Արդեն 2006 թվականին Վասիևով սկսել են հետաքրքրվել շատ մարզիչներ ազգային հավաքականներից։ Վասիևը հասցրել է խաղալ նաև Տաջիկստանի երիտասարդական և օլիմպիական հավաքականի կազմում։ Մինչև այսօր Վասիլևը երեսունհինգ խաղ է խաղացել ազգային հավաքականում և դարձել 6 գոլի հեղինակ։ Դիլշոդ Վասիևը նաև Տաջիկստանի հավաքականի ավագն է և լավագույն գվարդիականը։

Ձեռքբերումներ
-------------

### Ակումբային

«Իստիկլոլ»
* Տաջիկստանի չեմպիոն․ 2010, 2011, 2014
* Տաջիկստանի գավաթակիր․ 2009, 2010, 2013
* Տաջիկստանի սուպերգավաթակիր․ 2010, 2011, 2012, 2014
* ԱՖԿ նախագահի գավաթակիր․ 2012
* Տաջիկստանի գավաթի եզրափակչի մասնակից․ 2011, 2012
* Տաջիկստանի առաջնության արծաթե մեդալակիր․ 2013
* Տաջիկստանի առաջնության բրոնզե մեդալակիր․ 2012

Տաջիկստան
* ԱՖԿ գավաթի խաղարկության եզրափակչի մասնակից - 2008
* ԱՖԿ բրոնզե կանչի գավաթակիր - 2010

### Անձնական

* Տաջիկստանի Առաջնության լավագույն ռմբարկու - 2012, 2014

Ընտանիք
-------

Եղբայրը՝ Ֆարհոդը (ծնվել է 1990 թվականին), նույնպես ֆուտբոլիստ է։

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  "Дилшод Восиев во второй раз в карьере стал лучшим бомбардиром чемпионата Таджикистана". Արխիվացված է the original 2014 թ․ դեկտեմբերի 18-ին. Retrieved 2014 թ․ նոյեմբերի 20. `{{cite web}}`: Unknown parameter `|deadlink=` ignored (`|url-status=` suggested) (help)

Արտաքին հղումներ
----------------

* Պրոֆիլը ՀՖՖ կայքում
**Ուոլտեր Դիմեր** (անգլ.՝ Walter Diemer, հունվարի 8, 1904(1904-01-08), Ֆիլադելֆիա, Փենսիլվանիա, ԱՄՆ - հունվարի 9, 1998(1998-01-09) կամ հունվարի 8, 1998(1998-01-08), Լանկաստեր, Փենսիլվանիա, ԱՄՆ), ամերիկացի գյուտարար, որը 1928 թվականին հորինել է մաստակը։

Կենսագրություն
--------------

Ուոլտեր Դիմերը ծնվել և մեծացել է Ֆիլադելֆիայում (Փենսիլվանիա)։ 1926 թվականից աշխատել է որպես հաշվապահ *Fleer* ընկերությունում, որը մաստակ էր արտադրում։ Չնայած նրան, որ Դիմեր մասնագիտությամբ հաշվապահ էր, նա սիրում էր իր ազատ ժամանակի ընթացքում մաստակի բաղադրատոմսերի փորձարկումներ կատարել։ Նման փորձարկումներից մեկի ժամանակ նա պատահաբար ստացել է յուրահատուկ բաղադրատոմս, որը թույլ է տալիս պատրաստել ոչ շատ կպչուն և չմասնատվող ռետին։ Ռետինը վարդագույն էր, քանի որ գործարանի միակ սննդային ներկը վարդագույն էր։

Գործարանում արտադրվող մաստակի համեմատ՝ նոր մաստակն ավելի քիչ կպչուն էր և հեշտությամբ ձգվում էր։ Դիմերը փաթեթավորել է հարյուր կտոր մաստակ և դրանք վաճառքի է հանել տեղական հրուշակեղենի խանութում՝ մեկ հատի համար մեկ պեննի գնով։ Նոր մաստակը վաճառվել է մեկ օրում։

Fleer ընկերությունը սկսել է վաճառել նոր մաստակը «Dubble Bubble» անվանումով, իսկ Դիմերն անձամբ վաճառողներին սովորեցրել է մաստակից փչելով ուռեցնել, որպեսզի ցույց տա նոր ռետինի տարբերությունը մաստակներից։ «Dubble Bubble»-ի՝ հատը մեկ պեննի գնով վաճառքի արդյունքն ԱՄՆ-ում առաջին տարում գերազանցել է 1,5 մլն դոլարը։ Դիմերը չի արտոնագրել իր գյուտը և շուտով մրցակցություն է առաջացել մաստակ արտադրողների միջև, որը մեծ դեպրեսիայի ժամանակ հայտնի և էժան հաճույք է դարձել։

Դիմերը Fleer-ում աշխատել է մի քանի տասնամյակ՝ հասնելով մինչև փոխնախագահի պաշտոնի (1930-70), ինչպես նաև դառնալով Fleer Corporation-ի տնօրենների խորհրդի անդամ (1970-85)։ Ուոլտեր Դիմերը մահացել է 1998 թվականի հունվարի 9-ին Լանկաստերում սրտի անբավարարությունից, իր 94-րդ ծննդյան հաջորդ օրը։

Ծանոթագրություններ
------------------

1. 1 2
2. ↑  "Pennsylvania People, Walter E Diemer". Retrieved 2013 թ․ դեկտեմբերի 10.
3. ↑  W. E. Diemer // The New York Times Biographical Service. — New York Times & Arno Press, 1998. — Т. 29. — С. 45.
4. ↑  Goodnough, Abby (12 January 1998). «W.E. Diemer, bubble gum inventor, dies at the age of 90», *New York Times*

Արտաքին հղումներ
----------------

* "История упущенных миллиардов: жевательная резинка". usa-patent.ru. Արխիվացված է the original 2013 թ․ դեկտեմբերի 17-ին. Retrieved 2013 թ․ դեկտեմբերի 16. `{{cite web}}`: Unknown parameter `|deadlink=` ignored (`|url-status=` suggested) (help)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave · WikiTree |
|  |
| Բառարաններ և հանրագիտարաններ | American National Biography · Notable Names Database |
|  |
| Չափորոշչային վերահսկողություն | LCCN: no2011018670 · VIAF: 167479367 · WorldCat VIAF: 167479367 |

 |
*Վիքիպեդիայում կան հոդվածներ Ալեքսանյան ազգանունով այլ մարդկանց մասին։*

**Ռազմիկ Վազգենի Ալեքսանյան** (5 հոկտեմբերի, 1944, Այգեստան, Ասկերանի շրջան - 21 հունիսի, 1992, Նախիջևանիկ), հայ ազատամարտիկ, Արցախյան ազատամարտի մասնակից։

Կենսագրություն
--------------

Ռազմիկ Ալեքսանյանը ծնվել է 1944 թ. հոկտեմբերի 5-ին Ասկերանի շրջանի Այգեստան գյուղում։ Ավարտել է տեղի միջնակարգ դպրոցը, ուսումը շարունակել է Երևանում։ Բարձրագույն կրթություն ստանալուց հետո տեղափոխվել է Բրյանսկ, որտեղ աշխատել էր որպես գլխավոր ինժեներ։ Այնուհետև տեղափոխվել է Ստեփանակերտ և շարունակել աշխատանքը։

Արցախյան շարժման ակտիվ մասնակից էր։ Մասնակցել է Ասկերանի շրջանի գյուղերի պաշտպանությանը։ Զոհվել է 1992 թ. հունիսի 21-ին Նախիջևանիկ գյուղի պաշտպանական մարտում։ Հետմահու պարգևատրվել է ԼՂՀ «Արիության համար» և «Շուշիի ազատագրման համար» մեդալներով։ Ամուսնացած էր, ունի երեք երեխա։ Հանգչում է Ասկերանի շրջանի Այգեստան գյուղի գերեզմանատանը։

Ծանոթագրություններ
------------------

1. ↑  "Ռազմիկ Ալեքսանյանը Արցախյան պատերազմի թանգարանի կայքում". Արխիվացված է the original 2016 թ․ մարտի 5-ին. Retrieved 2014 թ․ փետրվարի 19.
Չիկագոյի տոնածառը Միլենիում պարկում 2015 թվականին
**Չիկագո Քրիսմըս Թրի**-ն (Chicago Christmas Tree) Չիկագո քաղաքի պաշտոնական տոնածառն է, այն կոչվում է նաև Դալի Պլազայի տոնածառ։ Այն գտնվում է Միլենիում պարկում։ Պատմությունն ասում է, որ այդ տոնածառը տեղադրվել է Գրանդ պարկում և Դալի պլազայում։

Պատմություն
-----------

Չիկագո քաղաքի առաջին պաշտոնական տոնածառը տեղադրվել է 1913 թվականին Գրանդ պարկում՝ Սուրբ Ծննդյան նախօրեին, քաղաքապետ Քարտեր Հարիսոնի կողմից։ Առաջին տոնածառը 35 ֆուտ (11 մետր) բարձրություն ունեցող եղևնի էր։ 1956 թվականի դեկտեմբերին պաշտոնական տոնածառը դարձյալ տեղադրվեց Գրանդ պարկում՝ Միչիգան պողոտայի վրա, սակայն այն մեկ ամբողջական ծառ չէր։ Տոնածառը պատրաստված էր բազմաթիվ փոքրիկ ծառերից, ուներ 70 ֆուտ (21 մետր) բարձրություն, զարդարված էր 4000 լույսերով և 2000 զարդերով։ 1966 թվականին նախորդող Սուրբ Ծննդից սկսած տոնածառը տեղադրվել է Սիվիք Ցենտր պլազայում, որն այժմ հայտնի է Դալի պլազա անունով։ Եղևնին տեղադրված է եղել Դալի պլազայում բացառությամբ 1981 թվականը։ Քաղաքը շարունակել է օգտագործել բազմաթիվ տոնածառեր։ Իսկ 2008 թվականի տոնածառը բաղկացած է եղել 113 անհատական ծառերից և ուներ 85 ֆուտ (26 մետր) բարձրություն։ 
2009 թվականին Դալի Պլազայի տոնածառը նվիրաբերել է մի ընտանիք, որն ապրում է Իլինոյս նահանգի Պալոս Հեյթս քաղաքում։ 2009 թվականին տոնածառի գինը կրճատվել է մոտ կեսով, ծառը կանգնեցվել է, զարդարվել և պահպանվել։ 2010 թվականին առաջին անգամ Դալի Պլազայի տոնածառն ընտրվել է մրցույթի միջոցով։ Մրցույթը սկսվել է 2010 թվականի հուլիսին, սակայն մրցույթի ժամկետը երկարաձգվեց այն բանից հետո, երբ ոչ մի օրիգինալ հայտ չէր ներկայացվել։ Մրցույթի հաղթողը որոշվել է քվեարկության արդյունքների հիման վրա։ 2015 թվականին Չիկագոյի տոնածառը տեղափոխվել է նոր վայր՝ Միլենիում պարկ։

Նկարագրություն
--------------

Չիկագոյի պաշտոնական տոնածառի բարձրությունը փոփոխվում է 35 ֆուտ (11 մետր), 70 ֆուտ (21 մետր), այնուհետև 1913 թվականին 85 ֆուտ (26 մետր)։ 2010 թվականի մրցույթում հաղթած տոնածառը պետք է համապատասխաներ մի շարք նախադրյալների։ Հաղթող ծառը պետք է լիներ առնվազն 55 ոտնաչափ (17 մետր)։
Ծառն օգտագործվում է 2010 թվականին զարդարված 7000 լույսերով։

Ծանոթագրություններ
------------------

1. 1 2 3  "Daley Plaza Christmas Tree Archived 2011-12-01 at the Wayback Machine.", *Explore Chicago* (official tourism site), accessed դեկտեմբերի 16, 2010.
2. ↑  "Tree lighting marks start of holiday season Archived 2011-06-29 at the Wayback Machine.", ‘’ABC 7’’, November 25, 2009, accessed դեկտեմբերի 15, 2010.
3. 1 2  "2010 City of Chicago Christmas Tree Facts Archived 2010-12-18 at the Wayback Machine.", (Press release), ‘’Explore Chicago’’ (official tourism site), November 2, 2010, accessed December 15, 2010.
4. ↑  Beazley, Elliot. "The Spruce is Loose(չաշխատող հղում)
", ‘’NBC 5’’, November 4, 2010, accessed դեկտեմբերի 15, 2010.
5. ↑  "City of Chicago :: Chicago's 102nd Christmas Tree Lighting Ceremony". *www.cityofchicago.org*. Արխիվացված է the original 2015 թ․ դեկտեմբերի 18-ին. Retrieved 2015 թ․ դեկտեմբերի 17. `{{cite web}}`: Unknown parameter `|dead-url=` ignored (`|url-status=` suggested) (help)
**Ռազնասի ազգային պարկ** (լատիշ․՝ Rāznas nacionālais parks), ազգային պարկ Լատվիայի արևելյան մասում, Լատգալիայի բարձրության վրա։ Ազգային պարկի տարածքը կազմում է 59 615 հա։ Ազգային պարկը գտնվում է հիմնականում Ռեզեկնեի շրջանում, մասամբ նաև Դագդայի և Լուձայի շրջաններում։

Այն հիմնադրվել է 2007 թվականի հունվարի 1-ին, նախկինում գոյություն ունեցող նույնանուն բնական պարկի կարգավիճակի փոփոխման ճանապարհով։ Նման վերակազմավորման նախաձեռնության հեղինակը Դաուգավպիլսի համալսարանն էր։

Ազգային պարկը ստեղծվել է Լատվիայի երկրորդ ամենամեծ լճի՝ Ռազնասի և նրան հարակից շրջակա տարածքները պաշտպանելու համար։ Ազգային պարկի տարածքի 14% -ը կազմում է ջրային մակերևույթը։ Առավել թանկարժեք էկոհամակարգերը բնական սաղարթախիտ անտառներն են, որոնք բուսականության ունեն հազվագյուտ տեսակների մեծ թիվ, որոնք աճում են Էժեզերս լճի վրա գտնվող 26 կղզիներից մի քանիսի վրա։ Բնականին մոտ մարգագետինները նույնպես բարձր բնապահպանման արժեք ունեն։

Տես նաև
-------

* Բալթյան երկրների ազգային պարկերի ցանկ

Արտաքին հղումներ
----------------

* Rāznas nacionālais parks
* "Национальный парк Разнас". Արխիվացված է the original 2014 թ․ դեկտեմբերի 17-ին. `{{cite web}}`: Unknown parameter `|deadlink=` ignored (`|url-status=` suggested) (help)
**Ռոբ Յանով** (անգլ.՝ Rob Janoff, 20-րդ դար, Քալվեր Սիթի, Լոս Անջելես շրջան, Կալիֆոռնիա, ԱՄՆ), ամերկացի գրաֆիկական դիզայներ, Apple Inc ընկերության պատկերանիշի հեղինակ։

Կենսագրություն
--------------

Ծնվել է Կալիֆոռնիա նահանգի Քալվեր-Սիթի քաղաքում։ Սովորել է նույն նահանգի Սան Խոսեի պետական համալսարանի գրաֆիկական դիզայն բաժնում, որից հետո աշխատել է Սիլիկոնային հովտի մի շարք փոքր գործակալությունների հետ, որոնք աշխատում էին շատ հեղինակավոր հաճախորդների համար։ 1977 թվականին աշխատանքի է անցել Պալո-Ալտո քաղաքում գտնվող «Regis McKenna» առևտրով զբաղվող կազմակերպությունում, որտեղ ստեղծագործական հարցերով տնօրենի կողմից ընտրվել է Apple Computer-ի համար որպես կորպորատիվ ինքնության համար գրաֆիկական ձևավորման դիզայներ։ Շուտով Apple-ի համար նա մշակում է պատկերանիշ։

Apple-ի առաջին ոչ պաշտոնական պատկերանիշի հեղինակը Ռոն Ուայնն էր։ Այդ պատկերանիշում պատկերված էր խնձորի ծառի տակ նստած Իսահակ Նյուտոնը։ Պատկերանիշը թողարկվել է 1976 թվականի ապիլի 1-ին։

Կարճ ժամանակ անց պատկերանիշը փոխարինվեց Ռոբ Յանովի «ծիածանագույն խնձոր» (անգլ.՝ rainbow) պատկերանիշով։ Այն հրապարակվել է 1977 թվականի օգոստոսի 4-ի Macintosh Classic 2 թողարկման հետ։ Յանովը ներկայացրել էր պատկերանիշի երկու տարբերակ՝ նորմալ և կծած, որոնցից Ջոբսը ընտրել է երկրորդ տարբերակը։ Յանովի ստեղծած պատկերանիշի մեջ կարևոր է խնձորի ձևը։

Յանովի ստեղծած պատկերանիշը
Խնձորը, որն ընկել է Նյուտոնի գլխին ընտրվել է որպես գիտելիքների խորհրդանիշ։ 2009 թվականին հարցազրույցներից մեկի ժամանակ Ռոբ Յանովը բացատրել է, թե ինչու է պատկերանիշում խնձորը կծած․ ըստ նրա նորմալ խնձորը ավելի շատ նման էր բալի։

Ռոբ Յանովի բացատրությամբ գունավոր պատկերանիշը կապված է նրա հետ, որ Apple-ը թողարկում է գունավոր մոնիտորներով համակարգիչներ։ Այն ժամանակ Էփլ Մակինտոշ ընկերության համակարգիչների էկրանը կարող էր արտացոլել 6 գույն։ Հենց այդ գույներն էլ նշված են պատկերանիշում։ Յանովը գույները դասավորել է պատահական կարգով, միայն կանաչ գույնը տեղակայված է եղել առաջին տեղում։

Կա ևս մի լեգենդ, որ պատկերանշանի վրա գունավոր շերտերն ավելացվել է պատիվ Ալան Թյուրինգի։

Ռոբ Յանովի ձևավորած գունավոր կծած խնձորի տեսքով պատկերանիծը մնաց մինչև 1999 թվականը։

Դրանից հետո Ռոբն աշխատել է Նյու Յորքի և Չիկագոյի առաջատար գործակալություններում, մշակել դիզայն հայտնի ապրանքանիշերի համար։ Եղել է խոսքի վարպետ, Կիպրոսի Արևելյան Միջերկրական համալսարանում հանդես է եկել դասախոսություններով։

Ծանոթագրություններ
------------------

1. ↑  "Արխիվացված պատճենը". Արխիվացված է the original 2014 թ․ սեպտեմբերի 2-ին. Retrieved 2020 թ․ հուլիսի 8. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  "The story behind the Apple logo". *www.freelogodesign.org* (in անգլերեն). Retrieved 2019 թ․ հունիսի 3.

Արտաքին հղումներ
----------------

* Легендарное яблоко: как появился логотип Apple Archived 2021-01-20 at the Wayback Machine.
* The story behind the Apple logo
* Պաշտոնական կայք
**Դիմիտրի Ռոստովցի եկեղեցի** (ռուս.՝ Церковь Димитрия Ростовского), տաճար ՌԴ Ռոստովի մարզի Սալսկ քաղաքում։ Ենթարկվում է 
Մոսկվայի պատրիարքարանի Վոլգոդոնսկի և Սալսկի թեմին։ Կառուցվել է 2010 թվականին։ Գտնվում է Ղրիմի փողոց, 25ա հասցեում։

Պատմություն
-----------

2006 թվականին թեմի ղեկավարությունը որոշել է Սալսկի Ղրիմի փողոցում նոր տաճար կառուցել։ Շինարարությունը հնարավոր է դարձել շնորհիվ տեղի բնակիչների նվիրատվությունների, որոնք միասին հավաքել են մոտ 40 մլն ռուբլի։

Եկեղեցին հիմնադրվել է նույն թվականի հուլիսի 7-ին. արքեպիսկոպոս Պանտելեյմոնը գոհաբանական մաղթանք է արտասանել տաճարի կառուցման վայրում, և դրվել է դրա հիմնաքարը։ Դրանից մի քանի ամիս հետո կառուցվել է հիմքը։ Կիսակառույց տաճարում առաջին պատարագը մատուցվել է 2008 թվականի սեպտեմբերի 21-ին` սուրբ Աստվածածնի ծննդյան տոնին։ 2009 թվականի հունիսին եկեղեցու վրա տեղադրվել են գմբեթները։

Կառուցման վերջին հիմնական աշխատանքներն ավարտվել են 2010 թվականին. Զատկին տեղադրվել և օծվել են 9 գմբեթները, իսկ ամռանն ավարտվել են ներքին և հարդարման աշխատանքները, կահավորվել են սեղանատունը և կիրակնօրյա դպրոցը, գրադարանը։

2010 թվականի նոյեմբերի 7-ին կառուցված եկեղեցին օծել է արքեպիսկոպոս Պանտելեյմոնը։

Սուրբ Դիմիտրի Ռոստովցու անունով օծված տաճարը դարձել է XIX դարի կեսերից հետո Սալսկում կառուցված առաջին եկեղեցին։

Ծանոթագրություններ
------------------

1. ↑  "Храм святителя Димитрия Ростовского, г. Сальск - Храмы Волгодонской епархии - Фотоальбомы - Волгодонская правда". vpravda.com. Արխիվացված է the original 2017 թ․ հուլիսի 3-ին. Retrieved 2017 թ․ փետրվարի 2. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2 3 4 5  "Храм святителя Димитрия Ростовского, г. Сальск | наш приходской сайт" (in ռուսերեն). dimitriyhram.cerkov.ru. Retrieved 2017 թ․ փետրվարի 2.
3. ↑  "Сальск|Церковь Димитрия Ростовского". sobory.ru. Retrieved 2017 թ․ փետրվարի 2.
Դավիթ Էրիսթավիի մահարձանը Մթածմինդայի պանթեոնում
**Դավիթ Էրիսթավի** (վրաց.՝ დავით ერისთავი, օգոստոսի 28 (սեպտեմբերի 9), 1847, Խիդիսթավի (Գորիի շրջան), Գորիի գավառ, Թիֆլիսի նահանգ, Ռուսական կայսրություն - հոկտեմբերի 11 (23), 1890, Թիֆլիս, Թիֆլիսի նահանգ, Ռուսական կայսրություն),վրացի թատերագիր, ռեժիսոր, հրապարակագիր։

Կենսագրություն
--------------

1867 թվականից 1871 թվականներին սովորել է Օդեսայի Նովոռոսիյսյան կոչված համալսարանում, այնուհետև՝ Սանկտ Պետերբուրգի բժշկական ակադեմիայում։ Ուսումը կիսատ է թողել։

1871 թվականից աշխատակցել է «The Times», «Тифлисский Вестник» и «Фаланга» թերթերին, 1882 թվականից՝ խմբագրել «Кавказ» թերթը։ Գրել է բանաստեղծություններ, ֆելիետոններ։

Եղել է ռուս գրող Ալեքսանդր Գրիբոյեդովի անձի ու ստեղծագործության երկրպագու։ 1877 թվականին խաղացել է վերջինիս գլուխգործոցը համարվող «Խելքից պատուհաս» չափածո թատերգության գլխավոր հերոսի՝ Չացկու դերը։ 1879 թվականի հունվարի 8-ին՝ Գրիբոյեդովի մահվան 50-ամյակի կապակցությամբ կազմակերպված երեկոյին հանդես է եկել այդ ռուս գրողի կյանքի ու ստեղծագործության մասին հրապարակային ելույթ-դասախոսությամբ, որը կարճ ժամանակ անց լույս է ընծայել առանձին գրքով։

Հանգանակություններ է կազմակերպել, ամենատարբեր միջոցներով գումարներ հայթայթել, որպեսզի ապահովվի Թիֆլիսի գիմնազիայում գրիբոյեդովյան անվանական կրթաթոշակի հիմնումը։

Վրացերեն է թարգմանել Միխայիլ Լերմոնտովի, Նիկոլայ Նեկրասովի, Վիկտոր Հյուգոյի և այլ անվանի գրողների ստեղծագործություններ։ Բացի թատերական դերակատարումներից, հանդես է եկել բեմական ասմունքով, համարվել է իր ժամանակի լավագույն ասմունքողներից մեկը Թիֆլիսում։ Եղել է վրացական թատերական ընկերության հիմնադրման նախաձեռնողներից։

1930 թվականին նրա աճյունը վերահուղարկավորել են Մթածմինդայի պանթեոնում։

Գրականություն
-------------

Театральная энциклопедия. Том 5/Глав. ред. П. А. Марков — М.: Советская энциклопедия, 1967.
Каталог РНБ

Ծանոթագրություններ
------------------

1. 1 2  *Pas L. v.* Genealogics — 2003.
2. ↑  "Александр Грибоедов и Давид Эристави". Արխիվացված է the original 2016 թ․ ապրիլի 20-ին. Retrieved 2019 թ․ մայիսի 9. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Չափորոշչային վերահսկողություն | GND: 1103467212 · SUDOC: 195305051 · VIAF: 3146635498741980044 · WorldCat VIAF: 3146635498741980044 |

 |
**Դե Վաալ այգի** (անգլ.՝ De Waal Park), հանրային այգի և ժառանգության վայր Քեյփթաունի Օրանժեզիխտ (Oranjezicht) արվարձանում։ Այգում կան ավելի քան 120 տեսակ ծառեր։ Այստեղ կարելի է հանդիպել շների հետ զբոսնող անցորդների։ Այգին ուղղանկյունաձև է։ Հարավից սահմանակից է Մոլտենո ամբարտակին, մյուս երեք կողմերն էլ սահմանակից են ճանապարհներին։ Այգու հարավարևմտյան անկյունում են գտնվում թենիսի չորս կորտերը, որոնք պատկանում են Գարդենս թենիս ակումբին։ Ամռանն այգում կազմակերպում են կիրակնօրյա բացօթյա համերգեր։

Պատմություն
-----------

Դե Վաալ այգին Քեյփթաունի առաջին և ամենամեծ այգին էր Քոմփանիս այգիներից հետո, երբ այն բացվեց 1895 թվականին։ 

*Դե Վաալ այգու* մուտքը 1900-ական թթ. և 2015 թվականին
1877 թվականին Քեյփթաունի քաղաքային խորհուրդը Վան Բրեդա ընտանիքից, որին պատկանում էր Օրանժեզիխտ ագարակը, հողատարածք գնեց և տարածքը բաժանեց երեք մասի։ Նախ Քեմփ փողոցից ներքև կառուցեցին երկու փոքր ջրամբարներ, այնուհետև Բելվեդերե ճանապարհից ներքև կառուցեցին Մոլտենո ջրամբարը, որը քաղաքին ապահովում է էլէկտրականությամբ։ Ջրամբարների միջև ձևավորվեց բնական պարկ։

Դեյվիդ Քրիստիան Դե Վաալը, որն այդ ժամանակ քաղաքային խորհրդական էր և Կապի գաղութի օրենսդրական խորհրդի անդամ, որոշեց զարգացնել այգին։ Նրա նախաձեռնությամբ Քեյփթաունում և պարկում տնկվեցին հազարավոր ծառեր։ 1889-1890 թթ. որպես Քեյփթաունի քաղաքապետ, նա զարգացրել է այգին, և այն հանրության համար պաշտոնապես բացվել է 1895 թվականին։

Նախնական փուլում այգին կոչվում էր «Հոբելյանական այգի», բայց շուտով անվանափոխվել է՝ ստանալով ներկայիս անունը։

1899 թվականին կառուցվել են աղյուսե պատնեշներով երկու դարպասները և մոդեռն ոճի երկաթակուռ կամարները, դեպի Քեմփ փողոց ձգվող պատը, որը 1900 թվականին ընդարձակվեց դեպի Վերին Օրանժ փողոց։ Մոլտենո ճանապարհն ընդարձակվեց դեպի ներքև՝ Քեմփ փողոցին հանդիպակաց և որոշվեց այգին ցանկապատել ճանապարհի կողմից՝ տնկելով Dovyalis caffra:

Փակ հարթակ-տաղավարը կառուցվել է 1904-1905 թթ. Քեյփթաունի ցուցահանդեսի համար, որը տեղի էր ունենում Green Point-ում և ցուցահանդեսի ավարտից հետո տեղափոխվել այգի։ Մի քանի տարի այն օգտագործվել է հանրային ելույթների համար ։

Դե Վաալ այգու վիկտորեական շատրվանը բնական արտեզյան ջրհոր է և սնուցում է Օրանժեզիխտի No. 2 Ներքին ջրամբարը։

1968 թվականի մարտի 22-ին այգին հռչակվել է Ազգային հուշարձան և համարվում է Տարածքային նշանակության ժառանգության օբյեկտ։

Պատկերասրահ
-----------

* Հյուսիսարևելյան անկյունՀյուսիսարևելյան անկյուն
* Դե Վաալ այգին 1898 թվականին*Դե Վաալ այգին* 1898 թվականին
* Այգու կենտրոնը, 2015 թ.Այգու կենտրոնը, 2015 թ.
* Բենդստանդը և Սիգնալ հիլը, 1905 թ.Բենդստանդը և Սիգնալ հիլը, 1905 թ.
* Էդվարդյան տաղավար, 2012 թ.Էդվարդյան տաղավար, 2012 թ.
* Հյուսիսարևմտյան դարպասՀյուսիսարևմտյան դարպաս

Ծանոթագրություններ
------------------

1. ↑  FODWP. "Trees & Bees". Արխիվացված է the original 2015 թ․ հոկտեմբերի 26-ին. Retrieved 2015 թ․ սեպտեմբերի 13.
2. ↑  Fransen, Hans (2004). *The Old Buildings of the Cape*. Jeppestown: Jonathan Ball Publishers. ISBN 1868421910.
3. ↑  SAHRA. "De Waal Park Gardens Cape Town". SAHRA. Արխիվացված է the original 2012 թ․ նոյեմբերի 29-ին. Retrieved 2012 թ․ մայիսի 20.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Դե Վաալ այգի** կատեգորիայում։ |
**Դավիթ Ալբերտի Սարգսյան** (փետրվարի 15, 1979, Ստեփանակերտ, ԼՂԻՄ, Ադրբեջանական ԽՍՀ, ԽՍՀՄ), ԱՀ քաղաքական և պետական գործիչ։ Ստեփանակերտի քաղաքապետ (2019 թ. սեպտեմբերի 8-ից)։

Կենսագրություն
--------------

Ծնվել է 1979 թվականի փետրվարի 15-ին Ստեփանակերտում։ 1996 թվականին ավարտել է Ստեփանակերտի Ալեքսանդր Գրիբոյեդովի անվան թիվ 3 միջնակարգ դպրոցը։

1996-2003 թվականներին սովորել է Մեսրոպ Մաշտոցի անվան համալսարանի իրավաբանական ֆակուլտետում։ Երկու տարի՝ 1998-ից 2000 թվականներին, նա ծառայել է Արցախի Հանրապետության Պաշտպանության բանակի շարքերում։

2001 թվականին աշխատանքային գործունեություն է սկսել Արցախի Հանրապետության անշարժ գույքի կադաստրի պետական կոմիտեի Ասկերանի տարածքային ստորաբաժանման գնահատման բաժնի առաջատար մասնագետ։ Հաջորդ տարի դարձել է Ասկերանի տարածքային ստորաբաժանման գնահատման բաժնի գլխավոր մասնագետ։ 2005 թվականին նշանակվել է անշարժ գույքի կադաստրի պետական կոմիտեի անշարժ գույքի գրանցման բաժնի պետի պաշտոնակատար։ 2005-2006թթ. եղել է կադաստրի պետական կոմիտեի աշխատակազմի իրավաբանական ծառայության գլխավոր մասնագետ։

2006 թվականին հիմնադրել է «Նիագարա» և «Ջեներալ Գրուպ» ձեռնարկությունները։ 2011 թվականին հիմնադրել և դարձել է «Կոնսալտ ֆինանս գրուպ» ընկերության տնօրենը։

2016 թվականից՝ Արցախի Հանրապետության քիքբոքսինգի ֆեդերացիայի նախագահ։

2019 թվականի սեպտեմբերի 8-ին կայացած ընտրություններում նա ընտրվեց Ստեփանակերտի քաղաքապետ։

Անձնական կյանք
--------------

Ամուսնացած է, ունի երկու որդի։

Նշումներ
--------

1. 1 2 3 4 5 6  "Ստեփանակերտի քաղաքապետարան". *stepanakert.am*. Արխիվացված է the original 2022 թ․ մարտի 23-ին. Retrieved 2020 թ․ նոյեմբերի 13.
2. ↑  "Mэром Степанакерта стал беспартийный бизнесмен". *ИА REGNUM* (in ռուսերեն). 2019 թ․ սեպտեմբերի 9.
**Դիջլեի կամուրջ** (թուրքերեն՝ Dicle Köprüsü, քրդ.՝ Pira Dehderî), պատմական կամուրջ, որը գտնվում է Թուրքիայի հարավարևելյան հատվածում, Դիարբեքիրի մարզում։ Կառուցված է Տիգրիս գետի վրա։ Կառուցումն ավարտվել է 1065 թվականին։ Այն ունի 10 թռիչքաձև կամարներ՝ ընդհանուր 178 մետր երկարությամբ։ Տեղացիները կամուրջն անվանում են «Տասնաչք կամուրջ» (թուրքերեն՝ On Gözlü Köprü, քրդ.՝ Pira Dehderî): Կամուրջը հաճախ կոչում են նաև «Սիլվանի կամուրջ», քանի որ գտնվում է դեպի Սիլվան գնացող ճանապարհի վրա։

Կամուրջը շինարարությունը հանձարարվել է Նիզամուդինի և Մյուեյիդյուդևլեի կողմից, որոնք եղել են 990-1085 թվականներին Դիարբերքիրում հաստատված քրդական ծագում ունեցող Մրվանյանների դինաստիայի ներկայացուցիչ։ Կառուցվել է 1065 թվականին ճարտարապետ Յուսուֆ Սանջարօղլուի կողմից։ Այդ մասին առկա է երկսյուն կուֆական արձանագրություն, որը գտնվում է կամրջի արտաքին պատի վրա։

Կամուրջը քաղաքից գտնվում է 3 կիլոմետր հեռավորության վրա՝ Մարդինի դարպասների մոտ (թուրքերեն՝ Mardinkapı / քրդ.՝ Deriyê Mêrdînê): Կամուրջը կառուցված է գետի տվյալ տարածքում ամենածանծաղ հատվածում։ Կառուցված լինելով սև հրաբխաքարից՝ կամուրջն ունի 178 մետր երկարություն և 5,6 մետր լայնություն։ Ամենամեծ կամար-հենասյան թռիչքի երկարությունը կազմում է 14,7 մետր։

Չնայած իր պատմական նշանակությանը, կամրջի օգտագործումը տրանսպորտային միջոցների կողմից կասեցվել է, երբ ավարտվել է Մարվանիդների կամրջի (թուրքերեն՝  Mervaniler Köprüsü;, քրդ.՝ Pira Merwaniyan) կամ Բաղըվար կամրջի (2009 թվականի նոյեմբեր) վերանորոգումը։ Նոր կամուրջը կառուցվել է Դիջլեի կամրջից 1 կիլոմետր հարավ և տեսանելի է հին կամրջից։

Ծանոթագրություններ
------------------

1. 1 2 3  "Dicle Köprüsü (On Gözlü Köprü)" (in Turkish). Kent Haber. 2009 թ․ մայիսի 24. Արխիվացված է the original 2012 թ․ մարտի 18-ին. Retrieved 2012 թ․ սեպտեմբերի 18. `{{cite web}}`: Unknown parameter `|deadurl=` ignored (`|url-status=` suggested) (help)CS1 սպաս․ չճանաչված լեզու (link)
2. ↑  Dalkılıç, Neslihan et Meral Halifeoğlu (2009 թ․ մայիսի 26). "Diyarbakır Merkez ve İlçelerinde Yer Alan Tarihi Köprüler" (PDF). *Dicle Üniversitesi* (in Turkish). Retrieved 2012 թ․ սեպտեմբերի 18.`{{cite web}}`: CS1 սպաս․ չճանաչված լեզու (link)(չաշխատող հղում)
 |
3. ↑  "Bağıvar Köprüsü Törenle Hizmete Açıldı - Diyarbakır". *Haberciniz* (in Turkish). 2009 թ․ նոյեմբերի 25. Retrieved 2012 թ․ սեպտեմբերի 18.`{{cite news}}`: CS1 սպաս․ չճանաչված լեզու (link)
**Ռեջեփ Մեյդան** (ալբ․՝ Rexhep Meidani, օգոստոսի 17, 1944(1944-08-17), Տիրանա, Ալբանիա), ալբանացի քաղաքական գործիչ, փիլիսոփայական գիտությունների դոկտոր, Ալբանիայի նախագահը 1997-2002 թվականներին։

Կենսագրություն
--------------

Ռեջեփ Մեյդանը ծնվել է 1944 թվականին, Տիրանայում։

### Կրթություն

1966 թվականին ավարտել է Տիրանայի համալսարանի բնագիտական ֆակուլտետի ֆիզիկայի բաժինը, 1974 թվականին՝ Ֆրանսիայի Կաննի համալսարանը։ 1966-1996 թվականներին Տիրանայի համալսարանում զբաղեցրել է մի շարք պաշտոններ՝ պրոֆեսոր, ամբիոնի վարիչ, բնագիտական ֆակուլտետի դեկան։ Այս ժամանակահատվածում հրատարակել է մի շարք գրքեր և հոդվածներ։ Ռեջեփ Մեյդանը համարվում է երկրի առաջատար ակադեմիկներից մեկը։

Քաղաքական կարիերա
-----------------

Քաղաքական գործունեությունը սկսել է 1990 թվականից։ 1991 թվականին առաջին համայնքային ընտրությունների ժամանակ զբաղեցրել է կենտրոնական ընտրական հանձնաժողովի նախագահի պաշտոնը, 1991 թվականին եղել է նախագահական խորհրդի անդամ։ 1992-1996 թվականներին զբաղվել է քաղաքական, հասարակական գործունեությամբ, 1994-1996 թվականներին՝ Ալբանիայի մարդու իրավունքների կենտրոնի խորհրդի նախագահը։ 1996 թվականին եղել է Ալբանիայի սոցիալիստական կուսակցության անդամ, 1996-1997 թվականներին՝ կուսակցության գլխավոր քարտուղար։

1997 թվականի խորհրդարանական ընտրություններում դարձել է Ալբանիայի խորհրդարանի անդամ։ 1997 թվականի հուլիսի 24-ին Ալբանիայի խորհրդարանը Մեյդանին ընտրել է երկրի նախագահ։ Պաշտոնավարել է մինչև 2002 թվականը։ Նրան հաջորդել է Ալֆրեդ Մոսյուն։

Մեյդանը Մադրիդի ակումբի անդամ է։


|  |  |  |
| --- | --- | --- |
| **Նախորդող**Սալի Բերիշա | **Ալբանիայի նախագահՌեջեփ Մեյդան**հուլիսի 24, 1997 - հուլիսի 24, 2002 | **Հաջորդող**Ալֆրեդ Մոսյու |

Պարգևներ, մրցանակներ
--------------------

* Տոմիսլավ արքայի մեծ պարգև (Ալբանիայի և Խորվաթիայի հանրապետությունների միջև նշանակալի ներդրման, բարեկամական առաջխաղացման, համագործակցության համար, 2001)
* Հռոմի ամերիկյան համալսարանի պատվավոր տիտղոսակիր

Ծանոթագրություններ
------------------

1. ↑  "Rexhep Meidani, President of the Republic of Albania (1997-2002)". Արխիվացված է the original 2012 թ․ հունիսի 26-ին. Retrieved 2015 թ․ մարտի 24. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Honorary Degrees Recipients / Lauree "ad honorem"

Արտաքին հղումներ
----------------

* Rexhep Meidani - Amëza Zyrtare Presidenciale Archived 2007-09-27 at the Wayback Machine.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | GND: 128853506 · ISNI: 0000000037297873 · LCCN: n2001044629 · SUDOC: 162063415 · VIAF: 8449971 · WorldCat VIAF: 8449971 |

 |
**ՌԽՖՍՀ ժողովրդական նկարիչ** (ռուս.՝ Народный художник РСФСР), ԽՍՀՄ Ռուսաստանի Խորհրդային Ֆեդերատիվ Սոցիալիստական Հանրապետության պատվավոր կոչում, որը հաստատվել է 1943 թվականի հուլիսի 16-ին։

Շնորհվում էր արվեստի նշանավոր գործիչներին, որոնք հատուկ վաստակ ունեին գեղանկարչության, քանդակագործության, գրաֆիկայի, մոնումենտալ, դեկորատիվ-կիրառական, թատերական, կինոդեկորատիվ արվեստի զարգացման, երիտասարդ նկարիչների կրթության հարցերում։

Պատմություն
-----------

Կոչումը հաստատվել է ՌԽՖՍՀ գերագույն խորհրդի 1943 թվականի հուլիսի 16-ին «ՌԽՖՍՀ խորհրդային նկարիչ կոչումը հաստատելու մասին» հրամանագրով։

Այս կոչումով վերջին պարգևատրումը տեղի է ունեցել 1992 թվականի հունվարի 3-ին։

Կոչումի մասին վերջին դրույթը հաստատվել է ՌԽՖՍՀ գերագույն խորհրդի նախագահության հրամանագրով, 1983 թվականի հունվարի 27-ին։

«ՌԽՖՍՀ խորհրդային նկարիչ» կրծքանշանի նկարագրություն
---------------------------------------------------

Այս պատվավոր կոչման կրծքանշանը հաստատվել է ՌԽՖՍՀ գերագույն խորհրդի նախագահության 1981 թվականի հունվարի 30-ի «ՌԽՖՍՀ ժողովրդական արտիստ, ՌԽՖՍՀ ժողովրդական նկարիչ, ՌԽՖՍՀ արվեստի վաստակավոր գործիչ, ՌԽՖՍՀ վաստակավոր արտիստ, ՌԽՖՍՀ վաստակավոր նկարիչ, ՌԽՖՍՀ մշակույթի վաստակավոր գործիչ, ՌԽՖՍՀ վաստակավոր իրավաբան կոչումները հաստատելու մասին» հրամանագրով։ 
1992 թվականից պետության անվանափոխումից հետո ինչպես բոլոր պատվավոր կոչումներում, այնպես էլ` այս կոչման մեջ ՌԽՖՍՀ բառը փոխարինվել է «Ռուսաստանի Դաշնություն» բառերով` կրծքանշանի համապատասխան փոփոխությամբ։

Ծանոթագրություններ
------------------

1. ↑  Указ Президиума Верховного Совета РСФСР от 16 июля 1943 г. «Об установлении звания „Народный художник РСФСР"» // Известия Советов депутатов трудящихся СССР, 18 июля 1943 г.
2. ↑  "Положение о государственных наградах РСФСР". Արխիվացված է the original 2018 թ․ դեկտեմբերի 21-ին. Retrieved 2020 թ․ փետրվարի 21.
3. ↑  Народный артист РСФСР(չաշխատող հղում)

Արտաքին հղումներ
----------------

* Վաստակավոր նկարիչները Art Town կայքում
* Положение о государственных наградах РСФСР Archived 2018-12-21 at the Wayback Machine.
Անվան այլ կիրառումների համար տե՛ս՝ Դարովկա (այլ կիրառումներ)

**Դարովկա** (ռուս.՝ Даровка), գետ Ռուսաստանում, հոսում է Սվեչինսկի շրջանում, Կիրովի մարզում։ Գետաբերանը տեղակայված է Վետլուգա գետի ձախ ափին՝ 840 կմ հեռավորության վրա։ Գետի երկարությունը 22 կմ է, ավազանի տարածքը 109 կմ2։

Գետի ակունքը գտնվում է ճահճուտներում Պոլիտենկի գյուղում սահմանի մոտակայքում Շաբալինսկի շրջանում, Սվեչա գյուղից 24 կմ հյուսիս-արևմուտք։ Գետը հոսում է հյուսիս-արևելք։

Ջրային գրանցամատյանի տվյալներ
-----------------------------

Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա, գետի ենթաավազանը՝ Վոլգա մինչև Կույբիշևսկի հիդրոհանգույց։ Գետի ավազանը՝ Վոլգա մինչև Կույբիշևսկի հիդրոհանգույց.

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 08010400112110000040588
* Կոդը ըստ հիդրոլոգիական հետազոտության (ՌԴ) — 110004058
* Ավազանի կոդը — 08.01.04.001
* Ծավալի համարը ըստ ՌԴ-ի — 10
* Թողարկումը ըստ ՌԴ-ի — 0

Ծանոթագրություններ
------------------

1. 1 2  "Պետական ջրային տվյալների գրանցում ըստ Ռուսաստանի Դաշնության:Դարովկա". Արխիվացված է the original 2012 թ․ հուլիսի 17-ին. Retrieved 2015 թ․ հունիսի 24. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ГВР |

 |

Արտաքին հղումներ
----------------

* ՌԴ ջրային ռեսուրսների էկոլոգիան Archived 2015-05-26 at the Wayback Machine.